ཉེས་ཆད་ཁྲིམས་བཀོད་ནི་ཉེས་ཁྲིམས་ཀྱི་རྩ་དོན་གལ་ཆེན་ཞིག་ཡིན།རྩ་དོན་འདིས་ཉེས་འགེལ་རིགས་འདེད་བྱེད་པར་དགག་པ་གཏོང་བ་དང་།གཏན་ཚིགས་ཐོག་བཤད་ན།ཉེས་འགེལ་རིགས་འདེད་བྱེད་པ་ནི་བཅའ་ཁྲིམས་ཀྱི་གཏན་འཁེལ་དོར་ནས་ལོགས་སུ་ཉེས་ཆད་གཅོད་ཆོག་པ་མཚོན་ཡོད།དེས་ན་བཅའ་ཁྲིམས་སུ་ལས་གང་དང་གང་བྱས་ན་ནག་ཉེས་གང་དང་གང་གྲུབ་པ་གསལ་པོར་གཏན་ལ་ཕབ་ཡོད་མོད།ཡིན་ཡང་ཉེས་འགེལ་རིགས་འདེད་བྱེད་ཆོག་ཚེ་མི་རྣམས་ཀྱི་བྱ་སྤྱོད་ལ་མངོན་མེད་ཀྱི་རྙི་རྒྱ་ཞིག་བཙུགས་པ་དང་མཚུངས།དེ་བས་ཉེས་འགེལ་རིགས་འདེད་བྱེད་པ་ནི་དོགས་ཡོད་ཉེས་ཅན་ལ་གནོད་འཚེ་ལྡན་པར་མ་ཟད།སྤྱི་ཚོགས་ཡོངས་ཀྱི་སྤྱི་དམངས་ཚང་མར་གནོད་པ་ཆེ།ལྷག་པར་ཉེས་འགེལ་རིགས་འདེད་བྱེད་པ་དེ་ཉེས་ཁྲིམས་ཀྱི་རྩ་དོན་དུ་བཀུར་ཚེ།ཉེས་ཁྲིམས་ནི་ཤོག་བུའི་བཟོས་པའི་སེང་གེ་ལྟར་སྣང་མེད་དུ་བཞག་ཆོག་པ་ཞིག་ཏུ་འགྱུར་འགྲོ།།